Diari Oficial de la Generalitat Valenciana


Sumari del DOGV 9953, del 08-10-2024 (2024/10580)

RESOLUCIÓ de 4 d'octubre de 2024, de la Direcció Territorial d'Ocupació i Labora d'Alacant, per la qual es resol la convocatòria, per a l'exercici 2024, de les ajudes d'assistències tècniques, regulades en l'article 17 de les bases reguladores establertes en l'Ordre 11/2019, de 2 de desembre, i en la Resolució de 13 de maig de 2024, del conseller d'Educació, Cultura, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i empreses d'inserció.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9953

Data del DOGV
:   08-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10275

CVE
:   XKDY-R-5325-12684

Data del document
:   04-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * empresa
    * ajuda a l'ocupació

Vist el procediment iniciat com a conseqüència de la sol·licitud de subvenció formulada per les entitats relacionades en els annexos I i II d'aquesta resolució, destinada al foment de cooperatives, societats laborals i empreses d'inserció, concretament per a l'obtenció d'assistències tècniques, i atenent el següent:

1. El que disposa l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de determinades ajudes per al foment de les empreses cooperatives, les societats laborals i les empreses d'inserció, a la Comunitat Valenciana, publicada en el DOGV núm. 8692, de 5 de desembre de 2019.

2. El que preveu la Resolució de 13 de maig de 2024, del conseller d'Educació, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i les empreses d'inserció, publicada en el DOGV núm. 9850, de 16 de maig de 2024.

3. Que les esmentades entitats, amb subjecció a les bases i convocatòria ressenyades, van sol·licitar subvencionar les despeses originades per qualsevol dels conceptes recollits en l'article 17 de l'Ordre 11/2019, de 2 de desembre, abans esmentada, en els seus diferents apartats.

4. Comprovada la documentació aportada, d'acord amb el que estableixen els articles 4 i 20.4 de l'esmentada ordre, reguladora de les ajudes, pel que fa a totes i cadascuna de les actuacions subvencionables per les quals es demanen les subvencions, s'ha estimat un cost total subvencionable de 5.770 euros.

5. Que examinades totes les sol·licituds i la documentació adjunta, s'ha comprovat que els sol·licitants mencionats en l'annex I reuneixen els requisits que estableix l'esmentada ordre, per a ser beneficiari de les ajudes han justificat la quantia demanada i que aquesta quantia respecta els límits establerts en l'article 19.4 de l'Ordre 11/2019, de 2 de desembre.

Vistos els antecedents exposats, així com l'informe favorable emès per l'òrgan col·legiat de valoració de les sol·licituds, reunit en data 15/07/2024, compost tal com assenyala l'article 6.4.b) de l'ordre reguladora d’aquestes ajudes, i en l'exercici de les facultats delegades segons el que s’estableix en l'article 7.1.a) de l'esmentada ordre per a resoldre els procediments de referència, en relació amb el decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació (DOGV núm. 9661, de 14 d'agost de 2023), i l'Ordre 9/2024, de 25 d'abril de la Conselleria d'Educació, Universitats i Ocupació, per la qual es desplega el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV núm. 9838, de 29 d'abril de 2024).

D'acord amb la proposta de resolució emesa per la cap del Servei Territorial de Treball en data 17/09/2024,

RESOLC

*Primer*

Denegar les subvencions a les entitats sol·licitants que s'indiquen en l'annex I, per no complir els requisits establits en l'ordre reguladora de les ajudes i altres normes d'aplicació per a ser-ne beneficiari pels motius especificats en l’esmentat annex.

*Segon*

Concedir les subvencions a les entitats sol·licitants que es mencionen en l'annex II, per import total de 5.770 euros, en concepte d'ajudes per a la prestació d'assistència tècnica. La present subvenció -finançada amb Fons Propis de la Generalitat al 100%– queda sotmesa al règim *de minimis*  i es concedeix a l'empara del Reglament (UE) 2831/2023, de la Comissió, de 13 de desembre, relatiu a l'aplicació dels articles 107 i 108 del Tractat de Funcionament de la Unió Europea (TFUE) a les ajudes *de minimis*, circumstància recollida expressament en el resolc quint de la Resolució de 13 de maig de 2024, del conseller d'Educació, Universitats i Ocupació.

*Tercer*

Sobre la base d'aquesta concessió s'autoritza la despesa, es disposa el crèdit, es reconeix l'obligació i es proposa el pagament per l'esmentat import, amb càrrec al capítol 4 del subprograma pressupostari 322D00, Promoció del cooperativisme i l'economia Social, línia de subvenció S0338, «Programa de suport a l'economia social i Fent Cooperatives».

*Quart*

S'adverteix els destinataris de l'estricte compliment de les obligacions que assumeix en percebre fons de caràcter públic.

*Quint*

El lliurament queda en tot cas condicionat a la justificació per part de la beneficiària, que haurà de portar-se a efecte fins al dia 31 d'octubre de 2024 inclòs, mitjançant aportació de la següent documentació:

– Compte justificatiu formulat de conformitat amb el que preveu la Llei general de subvencions i en l'article 72 del seu Reglament, aprovat per RD 887/2006, de 21 de juliol.

– Memòria, degudament subscrita, d'actuació justificativa del compliment de les condicions imposades per la subvenció, amb indicació de les activitats realitzades i dels resultats obtinguts.

– Memòria econòmica, degudament subscrita, justificativa del cost de les actuacions a la qual s'adjuntaran factures originals abonades i acreditació del pagament d'aquestes.

– Declaració responsable de no ser deutora de la Generalitat per reintegrament de subvenció (segons model normalitzat).

– En cas d'haver denegat l'autorització per a la seva obtenció telemàtica, haurà d'acreditar novament trobar-se al corrent en el compliment de les seves obligacions tributàries i de la Seguretat Social a l'efecte de ser beneficiari de subvencions públiques.

*Sext*

Les beneficiàries queden obligades a marcar els originals de les factures i documents utilitzats per a la justificació amb una estampilla i indicar-hia la subvenció per a la justificació de la qual s'han presentat i l'import, o percentatge, del valor del document estampillat que s'imputa a aquesta. En el cas que les factures s'hagen emès en format electrònic, l'estampillat podrà substituir-se per qualsevol altre procediment que garantisca que es fa constar en la factura electrònica una marca o senyal d'haver sigut utilitzada per a justificar la subvenció rebuda, amb indicació de l'expedient administratiu i de la quantia o percentatge objecte de subvenció. Els originals i factures marcades estaran disponibles per a possibles comprovacions en cas de ser requerides per l'òrgan gestor de les ajudes.

*Sèptim*

Les entitats beneficiàries queden obligades a mantindre, a partir de la data de la present resolució, durant cinc anys, o tres en el cas que l'empresa beneficiària tinga la categoria de pime, la forma jurídica, sense que durant aquest període puga dissoldre's formalment o incórrer en causa de dissolució, cessar en la seua activitat empresarial, transformar-se en una altra no beneficiària de l'ajuda, ni perdre les condicions o requisits necessaris per a mantindre la seua qualificació com a societat laboral o cooperativa de treball associat o amb persones sòcies de treball. L'incompliment d'aquesta obligació donarà lloc a l'exigència del reintegrament de la subvenció percebuda, amb els seus interessos de demora des de la data de la percepció de l'ajuda.

*Octau*

Les empreses beneficiàries estaran obligades a sotmetre's a les actuacions de comprovació que efectue l'òrgan concedent, a les de control financer que corresponen a la Intervenció General i als altres òrgans competents en relació amb les subvencions o ajudes concedides, així com a les que puguen efectuar, si és el cas, les institucions amb competències de control sobre les actuacions cofinançades per l'Estat o la Unió Europea, i a aportar tota la quanta informació que els siga requerida en l'exercici d'aquestes actuacions i, especialment, l'acreditació que han comptabilitzat amb la deguda separació la quantitat percebuda en concepte de subvenció, de conformitat amb el que establisquen les normes comptables d'aplicació.

*Nové*

Estan obligades a complir les obligacions de publicitat activa establides en la Llei 1/2022, de la Generalitat, de transparència i bon govern de la Comunitat Valenciana, les entitats privades que perceben durant el període d'un any natural ajudes o subvencions en una quantia superior a 50.000 euros, o quan les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros.

El compliment d'aquestes obligacions es realitzarà a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer. També podran complir les seues obligacions a través del portal web que pose a la seua disposició la Generalitat. També poden complir amb aquesta obligació utilitzant la plataforma TEP – Transparència Entitats Privades que la Generalitat posa a la seua disposició, obligació utilitzant la plataforma TEP – Transparencia Entidades Privadas que la Generalitat posa a la seva disposició,

<https://gvaoberta.gva.es/es/tep>.

Publicaran la informació a partir de l'any següent a aquell en el qual s'hagen superat els llindars establits, i haurà de mantindre's publicada durant quatre anys naturals.

*Dècim*

L'incompliment parcial o total pels beneficiaris de qualsevol dels requisits, condicions i altres circumstàncies que han motivat la concessió de la subvenció, podrà donar lloc a la minoració, o si és el cas, a la resolució d'aquesta en els termes previstos en l'article 12 de l’esmentada Ordre 11/2019, de 2 de desembre.

*Onzé*

La resolució de concessió o de desestimació de les subvencions es publicarà en el *Diari Oficial de la Generalitat Valenciana*, i en la pàgina web de la Conselleria d'Educació, Cultura, Universitats i Ocupació, conforme al que s'estableix en l'article 18 de la Llei 38/2003, de 17 de novembre, general de subvencions, i en l'article 30 del Reial decret 887/2006, de 21 de juliol, pel qual s'aprova el Reglament de desplegament de la Llei 38/2003, general de subvencions, i es notificarà a les persones interessades en els termes previstos en la legislació bàsica de procediment administratiu.

La present resolució posa fi a la via administrativa i contra ella podrà interposar-se recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de recurs potestatiu de reposició en el terme d'un mes des de l'endemà de la notificació, davant la Secretaria Autonòmica d'Ocupació, en virtut del que s'estableix en la Resolució de 13 d'abril de 2022, del conseller d'Educació, Cultura i Esport, per la qual es deleguen atribucions en determinats òrgans i unitats administratives de la Conselleria (DOGV núm. 9328 de 13 d'abril de 2022), d'acord amb el que s'estableix en l'article 7 de l'Orde 11/2019 de 2 de desembre, reguladora de les ajudes, en relació amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que s'estime procedent.

  

Alacant, 4 d'octubre de 2024

(p. d. Orde 11/2019, DOGV 8692, 05.12.2019)

Cortes María Martínez de las Heras

Directora territorial d’Ocupació i Labora d’Alacant

Esta disposició conté annexos. Consulteu-ne la versió en PDF.